Meta4

**Meta4** on vuonna 2001 perustettu jousikvartetti. Alun perin Mäntän musiikkijuhlien festivaaliyhtyeeksi perustetun kvartetin toiminta vakiintui vuonna 2003. Kvartetin alkuperäisessä kokoonpanossa soittivat Antti Tikkanen ja Minna Pensola, viulu, Eriikka Nylund, alttoviulu sekä Tomas Djupsjöbacka, sello. Vuodesta 2006 kvartetin alttoviulistina on soittanut Atte Kilpeläinen.

Kvartetin kansainvälinen ura käynnistyi Moskovassa vuonna 2004 järjestetyn Dmitri Šostakovitš -kilpailun voitolla sekä erikoispalkinnolla kilpailun parhaasta Šostakovitš-tulkinnasta. Vuonna 2007 Meta4 voitti Wienissä Joseph Haydn -kilpailun https://archive.ph/20141210143340/http://www.mdw.ac.at/haydn_competition/archiv/de/index.php?option=com_content&task=view&id=27&Itemid=41 ja sai myöhemmin samana vuonna opetus- ja kulttuuriministeriöltä Suomi-palkinnon http://www.minedu.fi/OPM/Tiedotteet/2007/12/Suomi_palkinnot.html tunnustuksena kansainvälisestä menestyksestään. Meta4 toimi myös BBC:n New Generation Artistina vuosina 2008–2010 http://www.bbc.co.uk/programmes/articles/2J8nGhHFq1hX3KPB6S8bQHH/new-generation-artists-a-to-z ja vuonna 2013 se sai Jenny ja Antti Wihurin rahaston tunnustuspalkinnon. http://www.wihurinrahasto.fi Meta4 konsertoi aktiivisesti Suomessa sekä eri puolilla maailmaa. Kotimaassa kvartetti on toiminut Oulunsalo Soi -musiikkijuhlien taiteellisena johtajana 2008–2011 ja vuodesta 2008 se on ollut Kuhmon Kamarimusiikki -festivaalin residenssikvartetti.

Meta4 on opiskellut Eurooppalaisessa Kamarimusiikkiakatemiassa (ECMA) http://www.ecma-music.com/en/ ja sen merkittävimpiä opettajia ovat olleet Hatto Beyerle ja Johannes Meissl. Kvartetilta on ilmestynyt kolme albumia Hänssler Classicille:http://www.haenssler-classic.de/index.php?L=3&tx_scmshopproductsearch_pi3%5Bartno%5D=&tx_scmshopproductsearch_pi3%5Baau%5D=&id=hc-suchergebnis&no_cache=1&tx_scmshopproductsearch_pi3%5Bsubmit%5D=1&tx_scmshopproductsearch_pi3%5Bara%5D=&tx_scmshopproductsearch_pi3%5Bsearch%5D=MEta4&tx_scmshopproductsearch_pi3%5Bein%5D=&x=-151&y=-389 niistä ensimmäinen, vuonna 2009 julkaistu Haydnin Jousikvartetot op. 55, 1-3, palkittiin Echo Klassik -palkinnolla vuonna 2010 http://www.haenssler-classic.de/en/about-us/news/article/article/603/6783/neste/5.html ja toinen, keväällä 2012 julkaistu Šostakovitšin Jousikvartetot 3, 4 ja 7 voitti YLE:n Vuoden levy 2012 -palkinnon http://yle.fi/aihe/artikkeli/2013/01/30/vuoden-levy-2012-meta4-jousikvartetin-shostakovitsh-aanite sekä Vuoden klassinen Emma -palkinnon. Lisäksi kvartetilta on ilmestynyt levyllinen Kaija Saariahon kamarimusiikkia (Ondine, 2013) sekä LP-levyllä Sibeliuksen jousikvartetto ‘Voces Intimae’ (Berliner Meister Schallplatten, 2013). Kvartetin uusin albumi, Bartókin Jousikvartetot 1 & 5 (Hänssler Classic), julkaistiin lokakuussa 2014.

Kvartetti työskentelee vuodet 2022–2024 Jyväskylä Sinfonian päävierailijana huolehtien vuosittain vähintään neljän konserttikokonaisuuden suunnittelusta, orkesterin johtamisesta itse mukana soittaen sekä vastaten orkesterin taiteellisesta kehittämisestä. Kvartetin toimiminen tavallisesti kapellimestarien hoitamassa päävierailijan tehtävässä on kansainvälisestikin uutta.

## Lähteet
* Joseph Haydn -kilpailun tulokset vuonna 2007
* Opetus- ja kulttuuriministeriön palkinnot vuonna 2007
* Lista BBC:n New Generation Artisteista
* Jenny ja Antti Wihurin rahaston kotisivu
* ECMA:n kotisivut
* Hänssler Classicin kotisivut
* Yle Klassisen Kantapöytä-ohjelma Julkaistu 31.1.2013

### Viitteet

## Aiheesta muualla
* Meta4:n kotisivut
*  Finnish Music Quarterly